
Muudatusettepanek		1
Ettepanek võtta vastu määrus
Põhjendus 1 a (uus)
	

	Komisjoni ettepanek
	Muudatusettepanek

	
	(1a)	2. aprilli 2025. aasta korralduses nr 14257 „Regulating Imports With a Reciprocal Tariff To Rectify Trade Practices That Contribute to Large and Persistent Annual United States Goods Trade Deficits“ (Impordi reguleerimine vastastikuste tollimaksudega, et korrigeerida kaubandustavasid, mis põhjustavad iga-aastase suure ja püsiva kaubavahetuse puudujäägi Ameerika Ühendriikides) kuulutas Ameerika Ühendriikide president Donald J. Trump välja riikliku hädaolukorra, mis tuleneb tingimustest, mis kajastuvad Ameerika Ühendriikide suures ja püsivas iga-aastases kaubavahetuse puudujäägis, ning teatas, et Ameerika Ühendriikide eesmärk on tasakaalustada ülemaailmseid kaubavoogusid, kehtestades täiendava väärtuselise tollimaksu kogu impordile kõigilt kaubanduspartneritelt, erandite tegemise võimalusega. Need Ameerika Ühendriikide tariifsed meetmed hõlmasid kogu impordi baastariifi 10 % ja täiendavaid riigipõhiseid tollimakse, mis arvutati kahepoolsete kaubandusbilansside alusel. Liidu jaoks tähendas see enamiku toodete suhtes alates 9. aprillist 2025 20 % tollimaksu kehtestamist lisaks varem taastatud 25 % tollimaksule terase ja alumiiniumi suhtes, mis jõustus 12. märtsil 2025. President Donald Trump teatas 9. aprillil 2025 nende tollimaksude täieliku rakendamise 90-päevasest pausist, vähendades liidu tollimaksumäära 20 %-lt baastasemele 10 %. Terasele, alumiiniumile ja autodele kehtestatud tollimaks 25 % jäi kehtima ning alates 4. juunist 2025 tõsteti see 25 %-lt 50 %-le. Lisaks teatas Donald Trump 12. juulil 2025, et alates 1. augustist 2025 kehtib liidu kaupadele uus 30 % tollimaksumäär. Sellised arengusuunad tõid esile, kui oluline on luua stabiilne raamistik ning lõppkokkuvõttes võetakse 21. augustil 2025. aastal vastu ühisavaldus Euroopa Liidu ja Ameerika Ühendriikide vastastikuse, õiglase ja tasakaalustatud kaubanduse lepingu raamistiku kohta.



Muudatusettepanek		2
Ettepanek võtta vastu määrus
Põhjendus 1 b (uus)
	

	Komisjoni ettepanek
	Muudatusettepanek

	
	(1b)	Ameerika Ühendriikide vastu võetud ja kavandatud tariifsete meetmete tulemusena on majandusanalüüside põhjal hinnatud, et liidu sisemajanduse koguprodukt (SKP) võib väheneda 0,2–0,8 %. Mõju finantsturgudele on ilmne suurenenud volatiilsuse tõttu, millega kaasnevad eelkõige riskid liidu sektoritele, mis sõltuvad suurel määral ekspordist Ameerika Ühendriikidesse, nagu näiteks auto-, ravimi- ja masinatööstus.



Muudatusettepanek		3
Ettepanek võtta vastu määrus
Põhjendus 1 c (uus)
	

	Komisjoni ettepanek
	Muudatusettepanek

	
	(1c)	Lisaks, nagu rõhutatakse ühises valges raamatus „Euroopa kaitsevalmidus 2030“, ähvardab liitu tõsine ja üha suurenev oht, sest Euroopast on taas saanud täieulatusliku konflikti tallermaa. Sellele eskaleeruvale olukorrale reageerimiseks on hädavajalik, et liit võtaks otsustavaid meetmeid oma kaitsevõime tagamiseks, sealhulgas tugevdades tihedat ja ulatuslikku Atlandi-ülest partnerlust julgeoleku, vastupanuvõime ja tööstuskoostöö valdkonnas, tugevdades samal ajal omaenda tehnoloogilist ja tööstuslikku baasi, sealhulgas Euroopa julgeoleku ja kaitsetööstuse seisukohast olulistes sektorites. Sellised tõhustatud võimed eeldavad stabiilsust ja prognoositavust koostöös peamiste partneritega, eelkõige Ameerika Ühendriikidega. Ainult usaldusväärse ja kohandatava partnerluse abil saab liit tagada oma kollektiivse valmisoleku ja reageerida tulemuslikult praegustele geopoliitilistele probleemidele, järgides täielikult oma olulisi julgeolekuhuve. Lisaks tugevdaks liidust Ameerika Ühendriikidesse imporditavate tööstuslike ja kõrgtehnoloogiliste toodete tollimaksude vähendamine märkimisväärselt Atlandi-ülest tööstuslikku baasi ning tõhustaks koostööd uuenduslike ja koostalitlusvõimeliste võimete arendamisel. Selline samm aitaks tagada selles strateegilises sektoris tasakaalustatumad ja vastastikku kasulikud kaubandussuhted, aidates samal ajal kaasa liidu üldisele majanduslikule konkurentsivõimele ja julgeolekualasele vastupanuvõimele. Nende tariifide vähendamisega tagataks ka stabiilsus ja prognoositavus, mis on vajalik kollektiivseks Atlandi-üleseks tegevuseks meie ühiste strateegiliste huvide kaitsmisel praeguses geopoliitilises kontekstis, ning see oleks väärtuslik samm tulevase tihedama koostöö suunas laiaulatusliku Atlandi-ülese lepingu väljatöötamisel.



Muudatusettepanek		4
Ettepanek võtta vastu määrus
Põhjendus 1 d (uus)
	

	Komisjoni ettepanek
	Muudatusettepanek

	
	(1d)	Liit kinnitab taas oma vankumatut pühendumust läbipaistvale, õiglasele ja reeglitel põhinevale mitmepoolsele kaubandussüsteemile, mille aluseks on WTO põhimõtted. Kooskõlas aluslepingutega on liit jätkuvalt pühendunud oma väärtuste ja huvide edendamisele ülemaailmsel tasandil, eelkõige avatud ja õiglase kaubanduse edendamise ning rahvusvahelise õiguse tugevdamise kaudu. WTO on jätkuvalt üleilmse kaubanduskorra nurgakivi ning peamine foorum rahvusvaheliste kaubandusreeglite väljatöötamiseks, rakendamiseks ja jõustamiseks. Tihe koostöö sarnaselt meelestatud partneritega, eelkõige Ameerika Ühendriikidega, on oluline selle süsteemi säilitamiseks ja tugevdamiseks, prognoositava ja reeglitel põhineva ülemaailmse kaubanduskeskkonna kaitsmiseks, WTO vajaliku reformi edendamiseks ja hästi toimiva vaidluste lahendamise mehhanismi saavutamiseks.



Muudatusettepanek		5
Ettepanek võtta vastu määrus
Põhjendus 1 e (uus)
	

	Komisjoni ettepanek
	Muudatusettepanek

	
	(1e)	Kuigi teatavad kaubanduslikud pinged püsivad, juhitakse neid praegu äsja loodud dialoogi- ja koordineerimisraamistikus. Liit on jätkuvalt pühendunud selle tagamisele, et liidu ja Ameerika Ühendriikide vahelised kaubandus- ja investeerimissuhted areneksid pikemas perspektiivis kooskõlas pooltevahelise vaba ja õiglase kaubanduse põhimõtetega ning kooskõlas WTO reeglitel põhineva kaubandussüsteemiga, õõnestamata muid kaubanduspoliitika meetmeid, sealhulgas kaubanduse kaitsemeetmete valdkonnas. Eesmärk on hõlmata täiendavaid liidu jaoks strateegilise tähtsusega sektoreid ja sõlmida leping, mis põhineb mitmepoolsel raamistikul ja on kooskõlas WTO reeglitel põhineva kaubandussüsteemiga.



Muudatusettepanek		6
Ettepanek võtta vastu määrus
Põhjendus 1 f (uus)
	

	Komisjoni ettepanek
	Muudatusettepanek

	
	(1f)	Pidades silmas Venemaa agressioonisõda Ukraina vastu ja muid konflikte liidu naabruses, mis kahjustavad liidu ja selle kodanike julgeolekut, on hädavajalik, et liit säilitaks ja tugevdaks veelgi oma partnerlust olulise liitlasega ajal, mil sellised suhted on kriitilise tähtsusega. Sellises erandlikus olukorras peab liit võtma vastu erakorralised ja ajutised meetmed, mis on GATTi XXI artikli („Julgeolekuerandid“) alusel nõuetekohaselt põhjendatud. Selliste ühepoolsete meetmetega ei tohiks siiski luua pretsedenti ning need peaksid jääma rangelt erandlikuks, proportsionaalseks ja ajaliselt piiratuks, mis kajastab nende eripära julgeolekukaalutlustel põhjendatud tegevusena.



Muudatusettepanek		7
Ettepanek võtta vastu määrus
Põhjendus 3
	

	Komisjoni ettepanek
	Muudatusettepanek

	(3)	Liit ja Ameerika Ühendriigid kavatsevad teha ühisavaldusest esimese sammu protsessis, mida saab aja jooksul veelgi laiendada, et hõlmata uusi sektoreid, hõlbustada veelgi turulepääsu ning tihendada kaubandus- ja investeerimissuhteid.
	(3)	Liit ja Ameerika Ühendriigid kavatsevad teha ühisavaldusest esimese sammu protsessis, mida saab aja jooksul veelgi laiendada, et hõlmata uusi sektoreid, hõlbustada veelgi turulepääsu ning tihendada kaubandus- ja investeerimissuhteid. Liit on jätkuvalt pühendunud läbirääkimiste jätkamisele Ameerika Ühendriikidega, et saavutada Ameerika Ühendriikidele antud tariifsete soodustuste või tariifikvootide täieliku või osalise peatamise ajal vastastikku kasulik kokkulepe muudes olulistes majandussektorites, nagu põllumajanduslikud toiduained ja tööstuskaubad.



Muudatusettepanek		8
Ettepanek võtta vastu määrus
Põhjendus 5 a (uus)
	

	Komisjoni ettepanek
	Muudatusettepanek

	
	(5a)	Käesoleva määruse vastuvõtmine ei tohiks piirata liidu õigust kohaldada vastumeetmeid vastuseks Ameerika Ühendriikide võetud põhjendamatutele meetmetele.



Muudatusettepanek		9
Ettepanek võtta vastu määrus
Põhjendus 6
	

	Komisjoni ettepanek
	Muudatusettepanek

	(6)	Kohandatud tollimakse ja tariifikvoote tuleks kohaldada seni, kuni Ameerika Ühendriigid rakendavad tulemuslikult ühisavaldust.
	(6)	Kuna ühisavalduse peamine eesmärk on luua Atlandi-ülese kaubanduse jaoks selge raamistik, mis tagab liidu eksportijatele väga vajaliku stabiilsuse ja prognoositavuse, peab Ameerika Ühendriikide mis tahes tegevus, mis seda stabiilsust ja prognoositavust ohustab, kas ähvardades kalduda või kaldudes kõrvale ühisavaldusest tulenevatest kohustustest, või mis tahes muu tegevus, mis on vastuolus ühisavalduse mõttega või mille puhul sekkutakse liidu või liikmesriigi õiguspäraste suveräänsete valikute tegemisse, viima ühisavaldusest tulenevate liidu kohustuste viivitamatu peatamiseni. Kohandatud tollimakse ja tariifikvoote tuleks seega kohaldada ainult juhul kui ja seni, kuni Ameerika Ühendriigid rakendavad tulemuslikult ühisavaldust. Mis tahes uus tariif, mis tuleneb käimasolevast või tulevasest Ameerika Ühendriikide paragrahvi 232 kohasest uurimisest või põhineb mis tahes muul õiguslikul alusel, jõustub pärast ühisavalduse allkirjastamist ja ületab 15 % üldist tariifilage, kahjustab ühisavalduse mõtet ja stabiilsuse eesmärki ning seda käsitatakse seetõttu ühisavalduse rikkumisena, mis peaks kaasa tooma käesoleva määruse kohaldamise peatamise. 



Muudatusettepanek		10
Ettepanek võtta vastu määrus
Põhjendus 6 a (uus)
	

	Komisjoni ettepanek
	Muudatusettepanek

	
	(6a)	Võttes arvesse, et liidu suveräänne ja demokraatlik reguleerimisõigus ning ühenduse õigustik ei saa olla osa läbirääkimistest ühegi kolmanda riigiga, tuleks käesoleva määruse artikli 1 või artikli 2 kohaldamine peatada, kui Ameerika Ühendriigid püüavad kasutada majanduslikku survestamist Euroopa Parlamendi ja nõukogu määruse (EL) 2023/26751a artikli 2 lõike 1 tähenduses, näiteks ähvardades kohaldada või kohaldades täiendavaid tollimakse või muid kaubandust või investeeringuid mõjutavaid meetmeid, et hoida ära või saavutada konkreetse õigusakti lõpetamine, muutmine või vastuvõtmine liidu või liikmesriigi poolt, et seejärel sekkuda liidu või liikmesriigi õiguspärastesse suveräänsetesse valikutesse. Lisaks käesoleva määruse artikli 1 või artikli 2 kohaldamise peatamisele peaks liit kooskõlas Euroopa Parlamendi ja nõukogu määruse (EL) 2023/2675 artiklitega 4 ja 5 tegema kindlaks ja uurima neid ohte või meetmeid, mida Ameerika Ühendriigid kasutavad ning võtma kooskõlas nimetatud määruse artikliga 8 vastumeetmeid, kui see on asjakohane.

	
	_____________

	
	1a Euroopa Parlamendi ja nõukogu 22. novembri 2023. aasta määrus (EL) 2023/2675, mis käsitleb liidu ja selle liikmesriikide kaitset kolmandatest riikidest tuleneva majandusliku survestamise eest (ELT L, 2023/2675, 7.12.2023, ELI: http://data.europa.eu/eli/reg/2023/2675/oj).



Muudatusettepanek		11
Ettepanek võtta vastu määrus
Põhjendus 6 b (uus)
	

	Komisjoni ettepanek
	Muudatusettepanek

	
	(6b)	Käesoleva määrusega kehtestatud meetmete tingimuseks on see, et Ameerika Ühendriigid järgivad jätkuvalt liidu julgeolekuhuve. Kui Ameerika Ühendriigid peaksid võtma meetmeid viisil, mis kahjustab otseselt liidu või selle liikmesriikide olulisi julgeolekuhuve, sealhulgas nende territoriaalset terviklikkust ja majanduslikku mõõdet, ning nende välis- ja kaitsepoliitikat, peaksid käesoleva määruse kohased peatamismehhanismid olema kättesaadavad tagamaks, et liidu kaubanduspoliitika on jätkuvalt kooskõlas liidu välispoliitika ja julgeolekueesmärkidega.



Muudatusettepanek		12
Ettepanek võtta vastu määrus
Põhjendus 6 c (uus)
	

	Komisjoni ettepanek
	Muudatusettepanek

	
	(6c)	Käesoleva määrusega antakse Ameerika Ühendriikidele ulatuslikud ja erandlikud tariifsed soodustused ja tariifikvoodid, mis võivad kaasa tuua kõnealuste soodustuste ja kvootidega hõlmatud kaupade impordi suurenemise, millel võib olla märkimisväärne mõju liidu tööstusele. Samuti on käesolev määrus vastu võetud ilma kaasneva mõjuhinnanguta, mistõttu on raske hinnata selle võimalikku majanduslikku mõju määruse vastuvõtmise ajal. Seetõttu on vaja kehtestada kaitsemehhanism, mille eesmärk on kaitsta liidu tööstust ja põllumajandussektorit juhul, kui käesoleva määrusega antud tariifsed soodustused ja tariifikvoodid toovad kaasa teatavate kaupade impordi suurenemise ja see tekitab või ähvardab tekitada tõsist kahju liidu tööstusele. Kui täheldatakse teatava kauba impordimahu suurenemist rohkem kui 10 %, peaks komisjon korraldama uurimise, et teha kindlaks, kas selline suurenemine põhjustab või ähvardab põhjustada liidu tööstusele olulist kahju.



Muudatusettepanek		13
Ettepanek võtta vastu määrus
Põhjendus 6 d (uus)
	

	Komisjoni ettepanek
	Muudatusettepanek

	
	(6d)	Ühisavalduses ei ole siiski ette nähtud 15 % tariifilae kohaldamist terase ja alumiiniumi suhtes ning seetõttu jäävad Ameerika Ühendriikide varem kehtestatud 50 % tollimaksumäärad kehtima. Liit ja Ameerika Ühendriigid on väljendanud ühisavalduses oma kavatsust kaaluda võimalust teha koostööd, et eraldada oma siseturud terase ja alumiiniumi liigsest tootmisvõimsusest, tagades samal ajal omavahelised turvalised tarneahelad, sealhulgas tariifikvootidel põhinevate lahenduste kaudu.



Muudatusettepanek		14
Ettepanek võtta vastu määrus
Põhjendus 6 e (uus)
	

	Komisjoni ettepanek
	Muudatusettepanek

	
	(6e)	Ameerika Ühendriikide kaubandusministeerium teatas 19. augustil 2025, et paragrahvi 232 kohaste valdkondlike tollimaksudega hõlmatud terase ja alumiiniumi derivaatide loetellu lisatakse 407 tootekategooriat. Selle tulemusena kohaldatakse nende toodete terase- ja alumiiniumisisalduse suhtes 50 % tollimaksumäära. Nende tollimaksude ning koormavate haldus- ja tollinõuete kehtestamine pärast ühisavalduse allkirjastamist on suurendanud ebastabiilsust liidu ja Ameerika Ühendriikide vahelises kaubanduses ning toonud kaasa tõsiseid majanduslikke tagajärgi asjaomastele liidu äriühingutele ja nende töötajatele. Need tollimaksud mõjutavad ebaproportsionaalselt liidu väikeseid ja keskmise suurusega ettevõtjaid ning järgneva etapi tööstusharusid, õõnestades nende konkurentsivõimet Ameerika Ühendriikide turul ning põhjustades võimalikku pikaajalist turuosa kaotust ja püsivat kahju Atlandi-ülestele tööstuslikele tarneahelatele. Liit ja Ameerika Ühendriigid peaksid jõudma kiire ja vastastikku kasuliku lahenduseni käimasolevates läbirääkimistes, mille eesmärk on lahendada need vaidlused tollimaksude üle ja taastada stabiilsed Atlandi-ülesed kaubandussuhted. Selles kontekstis peaks nende toodete impordi suhtes kohaldatavate tollimaksude peatamine lõppema kuus kuud pärast artikli 6 kolmandas lõigus osutatud kohaldamise alguskuupäeva, välja arvatud juhul, kui enne selle kuupäeva lõppu leitakse koostöös Ameerika Ühendriikidega kestlikud ja vastastikku vastuvõetavad lahendused terase, alumiiniumi ja nende derivaatidega kauplemiseks. Samuti peab kavandatava liidu õigusakti raames, mis käsitleb ülemaailmse liigse tootmisvõimsuse negatiivset mõju liidu teraseturule, olema terasetoodetele kohalduvate tariifide kaotamine kooskõlas selle uue vahendiga. 



Muudatusettepanek		15
Ettepanek võtta vastu määrus
Põhjendus 6 f (uus)
	

	Komisjoni ettepanek
	Muudatusettepanek

	
	(6f)	Ühisavaldus ei hõlma raskeveokeid ja nende osi. Ühisavalduse käimasoleva rakendamise raames peaksid liit ja Ameerika Ühendriigid käsitlema raskeveokeid ja nende osi samamoodi nagu sõiduautosid ja nende osi, eesmärgiga lisada need 15 % ühtse tariifi alla, ning tagama kõigi asjakohaste meetmete puhul õiglase ja proportsionaalse kohtlemise kooskõlas ühisavalduse eesmärkidega.



Muudatusettepanek		16
Ettepanek võtta vastu määrus
Põhjendus 7
	

	Komisjoni ettepanek
	Muudatusettepanek

	(7)	Selleks et tagada käesoleva määruse rakendamiseks ühetaolised tingimused, tuleks komisjonile anda rakendamisvolitused, et käesoleva määruse kohaldamine konkreetsete asjaolude korral peatada. Neid volitusi tuleks teostada kooskõlas Euroopa Parlamendi ja nõukogu määrusega (EL) nr 182/20113.
	(7)	Selleks et määrata kindlaks Ameerika Ühendriikidele käesoleva määrusega antud tariifsete soodustuste või tariifikvootide kohaldamise alguskuupäev, peatada täielikult või osaliselt tariifsed soodustused või tariifikvoodid ning muuta nende kaupade loetelu, mille suhtes tariifsed soodustused on antud, peaks komisjonil olema õigus võtta kooskõlas Euroopa Liidu toimimise lepingu artikliga 290 vastu delegeeritud õigusakte. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes3 sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.

	_________________
	_________________

	3 Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13, ELI: ELI: http://data.europa.eu/eli/reg/2011/182/oj).
	3 ELT L 123, 12.5.2016, lk 1, ELI: http://data.europa.eu/eli/agree_interinstit/2016/512/oj.

	
	



Muudatusettepanek		17
Ettepanek võtta vastu määrus
Põhjendus 8 a (uus)
	

	Komisjoni ettepanek
	Muudatusettepanek

	
	(8a)	Juurdepääs liidu turule sõltub ja peaks ka edaspidi sõltuma liidu kohaldatavate õigusnormide, sealhulgas ELi süsiniku piirimeetme, äriühingute kestlikkusalase hoolsuskohustuse direktiivi ja raadamisvastaste normide järgimisest, olenemata sellest, millisest jurisdiktsioonist tooted pärinevad.

Ettepanek võtta vastu määrus
Põhjendus 8 b (uus)
	

	Komisjoni ettepanek
	Muudatusettepanek

	
	(8b)	Komisjon peaks hindama korrapäraselt käesoleva määruse artiklite 1 ja 2 rakendamisest tulenevat mõju kaubavoogudele, tootmistasemele ja hinnadünaamikale. Komisjon peaks tegema tihedat koostööd liikmesriikide ja liidu tööstuse asjaomaste sektoritega, tagades süstemaatilise andmekogumise ja korrapärase teabevahetuse, et võimaldada turumoonutuste või tasakaalustamatuste õigeaegset tuvastamist.

Ettepanek võtta vastu määrus
Põhjendus 8 c (uus)
	

	Komisjoni ettepanek
	Muudatusettepanek

	
	(8c)	Käesolev määrus kujutab endast kiiret reageerimist erakorralisele ja ebastabiilsele olukorrale ning sellel võivad olla kaugeleulatuvad tagajärjed. Seepärast peaks selle kohaldamine olema piiratud. Esimene hindamisaruanne käesoleva määruse mõju kohta liidu tööstusele ning mereandide ja põllumajandustoodete tootjatele, samuti tarbijatele, tuleks avaldada hiljemalt ... [kuus kuud pärast käesoleva määruse jõustumise kuupäeva]. Hiljemalt ... [kuus kuud enne käesoleva määruse kohaldamise lõppkuupäeva] peaks komisjon esitama täiendava põhjaliku mõjuhinnangu, millele on vajaduse korral lisatud seadusandlik ettepanek käesoleva määruse kohaldamisaja pikendamiseks, kui see on asjakohane. Mõjuhinnangus tuleks muu hulgas kindlaks teha, kas määrus on tekitanud teatavates sektorites kahjusid ja tasakaalustamatust, sealhulgas hindade ja turustabiilsuse osas, kuidas liidu kaubandusstruktuurid on liidu ja Ameerika Ühendriikide vahelise kaubanduse tagajärjel muutunud, samuti käesoleva määruse mõju ja sellega seotud prognoosid liidu ja liikmesriikide eelarvetele, võttes arvesse kogutud tariifitulu vähenemist.



Muudatusettepanek		20
Ettepanek võtta vastu määrus
Põhjendus 8 d (uus)
	

	Komisjoni ettepanek
	Muudatusettepanek

	
	(8d)	Euroopa Parlamenti ja nõukogu tuleb täielikult, korrapäraselt ja aegsasti teavitada olulistest suundumustest käesoleva määruse kohaldamisel ja nendega tuleb kogu protsessi vältel nõuetekohaselt konsulteerida.



Muudatusettepanek		21
Ettepanek võtta vastu määrus
Põhjendus 9 
	

	Komisjoni ettepanek
	Muudatusettepanek

	(9)	Liidu ja Ameerika Ühendriikide vaheliste kaubandus- ja investeerimissuhete edasiste häirete vältimise olulisuse tõttu peaks käesolev määrus jõustuma selle avaldamisele järgneval päeval. 
	(9)	Liidu ja Ameerika Ühendriikide vaheliste kaubandus- ja investeerimissuhete edasiste häirete vältimise olulisuse tõttu peaks käesolev määrus jõustuma selle avaldamisele järgneval päeval. Sellegipoolest, pärast USA Ülemkohtu otsust rahvusvahelise eriolukorra majandusvolituste seaduse kasutamise kohta Ameerika Ühendriikide kaubanduspartneritele baastariifide kehtestamiseks ja muudatusi mõne liidu toote tariifitasemetes, mis ületavad ühisavalduses kokku lepitud tariifilagesid, ning pärast uue paragrahvi 301 kohase ja käimasoleva paragrahvi 232 kohase uurimise algatamist koos mõne muu õigusliku aluse võimaliku kasutamisega ning jätkuva kaubanduse ebakindlusega on siiski vaja sätestada, et liidu poolt käesoleva määrusega hõlmatud Ameerika Ühendriikidest pärit toodetele antud tariifseid soodustusi ja tariifikvoote hakatakse kohaldama alles delegeeritud õigusaktiga kindlaks määratud kuupäeval, kui käesolevas määruses sätestatud tingimused on täidetud.



Muudatusettepanek		22
Ettepanek võtta vastu määrus
Põhjendus 9 a (uus)

	

	Komisjoni ettepanek
	Muudatusettepanek

	
	(9a)	Käesoleva määruse mõju liidu eelarvele hinnati+ kooskõlas Euroopa Liidu toimimise lepingu artikli 310 lõikega 4. Selle rakendamiseks tuleks eraldada piisavad rahalised vahendid ja inimressursid, võttes samal ajal arvesse selle rahastamise mõju muudele liidu programmidele või poliitikavaldkondadele ning tagades selle kooskõla mitmeaastase finantsraamistikuga, omavahendite süsteemiga ja asjaomase institutsioonidevahelise kokkuleppega ning Euroopa Parlamendi ja nõukogu määruses (EL, Euratom) 2024/2509[1] sätestatud eelarvepõhimõtetega.

	
	____________________

	
	+ Pro memoria: Euroopa Parlamendi eelarvekomisjoni 11. detsembri 2025. aasta eelarvehinnang ettepaneku kohta võtta vastu Euroopa Parlamendi ja nõukogu määrus Ameerika Ühendriikidest pärit teatavate kaupade impordi suhtes kohaldatavate tollimaksude kohandamise ja teatavate Ameerika Ühendriikidest pärit kaupade tariifikvootide avamise kohta (COM(2025)0471).

	
	[1] Euroopa Parlamendi ja nõukogu 23. septembri 2024. aasta määrus (EL, Euratom) 2024/2509, mis käsitleb liidu üldeelarve suhtes kohaldatavaid finantsreegleid (ELT L, 2024/2509, 26.9.2024, ELI: http://data.europa.eu/eli/reg/2024/2509/oj).



Muudatusettepanek		23
Ettepanek võtta vastu määrus
Artikkel 1 – pealkiri
	

	Komisjoni ettepanek
	Muudatusettepanek

	Tollimaksude kohandamine
	Tollimaksude peatamine

Ettepanek võtta vastu määrus
Artikkel 1 – lõige 1
	

	Komisjoni ettepanek
	Muudatusettepanek

	1.	I lisas loetletud kombineeritud nomenklatuuri (CN) koodide alla kuuluvate Ameerika Ühendriikidest pärit kaupade importimisel liitu kohaldatavad ühise tollitariifistiku tollimaksud on 0 %.
	1.	I lisas loetletud kombineeritud nomenklatuuri (CN) koodide alla kuuluvate Ameerika Ühendriikidest pärit kaupade importimisel liitu kohaldatavad ühise tollitariifistiku tollimaksud on peatatud.

Ettepanek võtta vastu määrus
Artikkel 1 – lõige 2 a (uus)
	

	Komisjoni ettepanek
	Muudatusettepanek

	
	2a.	Ilma et see piiraks artikli 4b kohaldamist, lakkab käesoleva artikli lõigetes 1 ja 2 osutatud tollimaksude peatamise kohaldamine alates artikli 6 teises lõigus osutatud käesoleva määruse kohaldamise lõppemise kuupäevast.

Ettepanek võtta vastu määrus
Artikkel 3 – pealkiri
	

	Komisjoni ettepanek
	Muudatusettepanek

	Peatamine
	Kohaldamise peatamine

Ettepanek võtta vastu määrus
Artikkel 3 – lõige 1 – lõik 1 – sissejuhatav osa
	

	Komisjoni ettepanek
	Muudatusettepanek

	Komisjon võib võtta vastu rakendusakti, millega peatatakse täielikult või osaliselt artikli 1 või artikli 2 kohaldamine järgmistel asjaoludel:
	Komisjonil on õigus võtta kooskõlas artikliga 4d vastu delegeeritud õigusakte, millega muudetakse käesoleva määruse I, II või III lisa, et täielikult või osaliselt peatada artikli 1 või artikli 2 kohaldamine pärast uurimist, mis põhineb omal algatusel kogutud või mis tahes usaldusväärsest allikast, sealhulgas liikmesriigist, Euroopa Parlamendist või liidu tootjatelt saadud põhjendatud teabel, järgmistel asjaoludel:

Ettepanek võtta vastu määrus
Artikkel 3 – lõige 1 – lõik 1 – punkt a
	

	Komisjoni ettepanek
	Muudatusettepanek

	(a)	kui Ameerika Ühendriigid ei rakenda ühisavaldust või õõnestavad muul viisil ühisavaldusega taotletavaid eesmärke või takistavad liidu ettevõtjate juurdepääsu Ameerika Ühendriikide turule või häirivad muul viisil liidu ja Ameerika Ühendriikide vahelisi kaubandus- ja investeerimissuhteid;
	a)	kui Ameerika Ühendriigid ei rakenda ühisavaldust või õõnestavad muul viisil liidu ja Ameerika Ühendriikide vaheliste kaubandus- ja investeerimissuhete parandamise eesmärke ning ühisavaldusega taotletavaid eesmärke edendada vastastikust, õiglast ja tasakaalustatud kaubandust, või takistavad liidu ettevõtjate juurdepääsu Ameerika Ühendriikide turule, diskrimineerivad või võtavad sihikule liidu ettevõtjaid, kelle eesmärk on siseneda Ameerika Ühendriikidesse või kes juba tegutsevad Ameerika Ühendriikides, või häirivad muul viisil liidu ja Ameerika Ühendriikide vahelisi kaubandus- ja investeerimissuhteid;

Ettepanek võtta vastu määrus
Artikkel 3 – lõige 1 – lõik 1 – punkt a a (uus)
	

	Komisjoni ettepanek
	Muudatusettepanek

	
	aa)	kui Ameerika Ühendriigid kehtestavad liidust imporditud kaupadele täiendavaid tariife, mis ületavad 15 % tariifilage, või tõstavad või kehtestavad muul viisil liidu kaupadele uusi tollimakse või muid tollimakse, makse või lõive, samal ajal kui ühisavalduse tingimused kehtivad, või muudavad toote klassifikatsiooni, et tõsta tariifimäära;



Muudatusettepanek		30
Ettepanek võtta vastu määrus
Artikkel 3 – lõige 1 – lõik 1 – punkt b
	

	Komisjoni ettepanek
	Muudatusettepanek

	(b)	kui on piisavalt märke selle kohta, et Ameerika Ühendriigid kavatsevad tegutseda punktis a osutatud viisil;
	b)	kui on piisavalt märke selle kohta, et Ameerika Ühendriigid kavatsevad tegutseda punktis a või punktis aa osutatud viisil;

Ettepanek võtta vastu määrus
Artikkel 3 – lõige 1 – lõik 1 – punkt c
	

	Komisjoni ettepanek
	Muudatusettepanek

	(c)	kui artiklis 1 osutatud tollimaksude kohandamise või artiklis 2 osutatud tariifikvootide avamise tulemusena imporditakse Ameerika Ühendriikidest pärit kaupa absoluutarvudes või võrreldes omamaise toodanguga nii suurtes kogustes ja sellistel tingimustel, et see põhjustab või ähvardab põhjustada olulist kahju liidu omamaisele tootmisharule;
	välja jäetud



Muudatusettepanek		32
Ettepanek võtta vastu määrus
Artikkel 3 – lõige 1 – lõik 1 – punkt d
	

	Komisjoni ettepanek
	Muudatusettepanek

	(d)	kui objektiivsed asjaolud on muutunud võrreldes nendega, mis olid olemas ühisavalduse tegemise ajal.
	d)	kui objektiivsed asjaolud on muutunud võrreldes nendega, mis olid olemas ühisavalduse tegemise ajal, eelkõige pidades silmas inimõiguste, demokraatia ja õigusriigi aluspõhimõtete olulisi rikkumisi ning ohte liidu või selle liikmesriikide olulistele julgeolekuhuvidele, sealhulgas nende territoriaalsele terviklikkusele ja majanduslikule mõõtmele, ning nende välis- ja kaitsepoliitikale.

Ettepanek võtta vastu määrus
Artikkel 3 – lõige 1 – lõik 2
	

	Komisjoni ettepanek
	Muudatusettepanek

	Nimetatud rakendusakt võetakse vastu kooskõlas artikli 4 lõikes 2 osutatud kontrollimenetlusega.
	Kui komisjon peatab artikli 1 või artikli 2 kohaldamise osaliselt, muudab ta I, II või III lisa, muutes vastavalt kohaldatavaid tariifimäärasid, tariifikvoote või hõlmatud kaupade ulatust.



Muudatusettepanek		34
Ettepanek võtta vastu määrus
Artikkel 3 – lõige 1 a (uus)
	

	Komisjoni ettepanek
	Muudatusettepanek

	
	1a.	Ilma et see piiraks Euroopa Parlamendi ja nõukogu määruse (EL) 2023/2675 kohaldamist, viib komisjon juhul, kui Ameerika Ühendriigid kohaldavad või ähvardavad kohaldada täiendavaid tariife või muid kaubandust või investeeringuid mõjutavaid meetmeid, et hoida ära või saavutada teatava õigusakti lõpetamine, muutmine või vastuvõtmine liidu või liikmesriigi poolt, sekkudes seeläbi liidu või liikmesriigi õiguspärastesse suveräänsetesse valikutesse, asjakohasel juhul läbi uurimise, mis põhineb omal algatusel kogutud või mis tahes usaldusväärsest allikast, sealhulgas liikmesriigilt, Euroopa Parlamendilt või liidu tootjatelt saadud põhjendatud teabel. Kui uurimine viib sellise järelduseni, on komisjonil õigus võtta kooskõlas artikliga 4d vastu delegeeritud õigusakte käesoleva määruse I, II või III lisa muutmiseks, et täielikult või osaliselt peatada käesoleva määruse artikli 1 või 2 kohaldamine.



Muudatusettepanek		35
Ettepanek võtta vastu määrus
Artikkel 3 – lõige 3 b (uus)
	

	Komisjoni ettepanek
	Muudatusettepanek

	
	1b.	Kui asjaolude järsk muutumine võrreldes nendega, mis olid olemas ühisavalduse tegemise ajal, mõjutab tõsiselt liidu või selle liikmesriikide olulisi julgeolekuhuve, sealhulgas nende territoriaalset terviklikkust ja majanduslikku mõõdet ja kui see on tungiva kiireloomulisuse tõttu vajalik, kohaldatakse käesoleva artikli alusel vastu võetud delegeeritud õigusaktide suhtes artiklis 4e sätestatud menetlust.



Muudatusettepanek		36
Ettepanek võtta vastu määrus
Artikkel 3 – lõige 2
	

	Komisjoni ettepanek
	Muudatusettepanek

	2.	Lõikes 1 osutatud rakendusakti kohaldatakse seni, kuni püsivad lõikes 1 osutatud asjaolud.
	2.	Käesoleva artikli lõigetes 1, 1a ja 1b osutatud delegeeritud õigusakte kohaldatakse seni, kuni püsivad käesoleva artikli lõigetes 1, 1a ja 1b osutatud asjaolud, ja igal juhul mitte kauem kui artikli 6 teises lõigus osutatud käesoleva määruse kohaldamise lõppemise kuupäevani. Kui komisjon leiab, et peatamise põhjused enam ei kehti, on tal õigus võtta kooskõlas artikliga 4d vastu delegeeritud õigusakte käesoleva määruse I, II või III lisa muutmiseks, et taastada artikli 1 või artikli 2 kohaldamine, või käesoleva artikli lõike 1 teises lõigus osutatud juhul taastada I, II või III lisas loetletud kohaldatavad tariifimäärad, tariifikvoodid või hõlmatud kaupade ulatus.

Ettepanek võtta vastu määrus
Artikkel 4
	

	Komisjoni ettepanek
	Muudatusettepanek

	Artikkel 4
	välja jäetud

	Komiteemenetlus
	

	1.	Komisjoni abistab kaubandustõkete komitee, mis on loodud Euroopa Parlamendi ja nõukogu määruse (EL) 2015/18435 artikliga 7.
	

	2.	Käesolevale lõikele viitamisel kohaldatakse määruse (EL) nr 182/2011 artiklit 5.
	

	_________________
	

	5 Euroopa Parlamendi ja nõukogu 6. oktoobri 2015. aasta määrus (EL) 2015/1843, millega kehtestatakse liidu meetmed ühise kaubanduspoliitika vallas, et tagada rahvusvahelistest kaubandusreeglitest, eeskätt Maailma Kaubandusorganisatsiooni egiidi all kehtestatud reeglitest tulenevate liidu õiguste kasutamine (kodifitseeritud tekst) (ELT L 272, ELI: http://data.europa.eu/eli/reg/2015/1843/oj).
	



Muudatusettepanek		38
Ettepanek võtta vastu määrus
Artikkel 4 a (uus)
	

	Komisjoni ettepanek
	Muudatusettepanek

	
	Artikkel 4a

	
	Kaitsemehhanism

	
	1.	Komisjon jälgib korrapäraselt käesoleva määruse mõju liidu turgudele. Komisjonil on õigus võtta kooskõlas artikliga 4d vastu delegeeritud õigusakte, millega muudetakse käesoleva määruse I, II või III lisa, et ajutiselt täielikult või osaliselt peatada artikli 1 või artikli 2 kohaldamine pärast uurimist, mis põhineb omal algatusel kogutud või mis tahes usaldusväärsest allikast, sealhulgas liikmesriigist, Euroopa Parlamendist või liidu tootjatelt saadud põhjendatud teabel, kui artikli 1 või artikli 2 kohaldamise tulemusena suureneb Ameerika Ühendriikidest pärit kauba import absoluutarvudes või võrreldes omamaise toodanguga niivõrd palju ja sellistel tingimustel, et see tekitab või ähvardab tekitada tõsist kahju liidu tootmisharule.

	
	2.	Ilma et see piiraks lõike 1 kohaldamist, käsitab komisjon vastupidiste andmete puudumisel I, II või III lisaga hõlmatud kauba impordi mahu suurenemist eelmise aastaga võrreldes rohkem kui 10 % kui prima facie tõendit liidu tootmisharule tekitatava olulise kahju või olulise kahju ohu kohta. Kui selline impordimahu suurenemine registreeritakse, algatab komisjon viivitamata uurimise, et teha kindlaks, kas impordimahu suurenemine põhjustab või ähvardab põhjustada liidu tootmisharule olulist kahju. See uurimine viiakse lõpule kolme kuu jooksul alates selle algatamisest. Kui uurimise tulemusel jõutakse järeldusele, et impordimahu suurenemine põhjustab või ähvardab põhjustada tõsist kahju liidu tootmisharule, võtab komisjon kooskõlas artikliga 4d vastu delegeeritud õigusakti.

	
	3.	Lõigetes 1 või 2 osutatud delegeeritud õigusakti vastuvõtmisel teeb komisjon järgmist:

	
	a)	I ja II lisaga hõlmatud kaupade puhul: muudab vastavalt I või II lisa, et peatada artiklis 1 osutatud tariifsete soodustuste kohaldamine asjaomaste kaupade impordi suhtes, või

	
	b)	III lisaga hõlmatud kaupade puhul: muudab vastavalt III lisa, et peatada avatud tariifikvoodi kohaldamine asjaomaste kaupade suhtes.

	
	4.	Käesoleva artikli lõikes 3 osutatud delegeeritud õigusakte kohaldatakse kuni artikli 6 teises lõigus osutatud käesoleva määruse kohaldamise lõppemise kuupäevani. Kui komisjon leiab, et peatamise põhjused enam ei kehti, on tal õigus võtta kooskõlas artikliga 4d vastu delegeeritud õigusakte käesoleva määruse I, II või III lisa muutmiseks, et taastada vastavalt artikli 1 või 2 kohaldamine.

	
	5.	Käesoleva artikli kohaldamisel tähendab „liidu tootmisharu“ kas liidu tootjaid tervikuna, kes tegutsevad liidu territooriumil ja toodavad samasugust või otseselt konkureerivat toodet, või liidu tootjaid, kelle samasuguse või otseselt konkureeriva toote toodang kokku moodustab tavaolukorras üle 50 % ja erandlikel asjaoludel vähemalt 25 % selliste toote kogutoodangust. Termin „liidu tootjad“ hõlmab liidu tööstuskaupade tootjaid ning käesoleva määrusega hõlmatud liidu mereandide ja põllumajandustoodete tootjaid.

Ettepanek võtta vastu määrus
Artikkel 4 b (uus)
	

	Komisjoni ettepanek
	Muudatusettepanek

	
	Artikkel 4b

	
	Erisätted terase, alumiiniumi ja nende tuletistoodete kohta

	
	1.	Käesoleva artikli lõikes 2 osutatud kaubakategooriate puhul lõpeb artikli 1 lõikes 1 osutatud tollimaksude peatamise kohaldamine kuus kuud pärast artikli 6 kolmandas lõigus osutatud artiklite 1, 2, 3, 4a ja 4b kohaldamise alguskuupäeva.

	
	2.	Asjaomased kaubakategooriad on järgmised:

	
	a)	kombineeritud nomenklatuuri koodi 72 alla kuuluvad kaubad;

	
	b)	kombineeritud nomenklatuuri koodi 73 alla kuuluvad kaubad;

	
	c)	kombineeritud nomenklatuuri koodi 76 alla kuuluvad kaubad.

	
	3.	Kui Ameerika Ühendriigid on enne käesoleva artikli lõikes 1 osutatud kohaldamise lõppkuupäeva vähendanud kuni 15 %ni oma vastavaid tariife, sealhulgas USA enamsoodustusrežiimi tariifi, liidust pärit toodetele, mille terase- ja alumiiniumisisaldus on üle 50 %, on komisjonil õigus võtta kooskõlas artikliga 4d vastu delegeeritud õigusakt, et lükata käesoleva artikli lõikes 1 osutatud kohaldamise lõppkuupäev edasi kuupäevani, mis ei ole hilisem kui artikli 6 teises lõikes osutatud käesoleva määruse kohaldamise lõppkuupäev.

	
	Komisjon ei võta sellist delegeeritud õigusakti vastu seni, kuni esineb kasvõi mõni artikli 3 lõikes 1 või 1a osutatud peatamise kohaldamise tingimus.



Muudatusettepanek		40
Ettepanek võtta vastu määrus
Artikkel 4 c (uus)
	

	Komisjoni ettepanek
	Muudatusettepanek

	
	Artikkel 4c

	
	Kohaldamise alguskuupäeva kindlaksmääramine

	
	1.	Komisjon võtab kooskõlas artikliga 4d vastu delegeeritud õigusakti, millega muudetakse artikli 6 kolmandat lõiku, et määrata kindlaks kuupäev, millest alates kohaldatakse artikleid 1, 2, 3, 4a ja 4b. Komisjon võtab sellise delegeeritud õigusakti vastu üksnes juhul, kui on täidetud kõik järgmised tingimused:

	
	a)	Ameerika Ühendriigid kohaldavad liidust pärit kaupade suhtes tariifimäära, mis ei ole kõrgem kui kas USA enamsoodustusrežiimi tariifimäär või kuni 15 % suurune tariifimäär (mis sisaldab enamsoodustusrežiimi tariifi);

	
	b)	Ameerika Ühendriigid kohaldavad üksnes USA enamsoodustusrežiimi tariifi järgmiste liidu toodete suhtes: mittekättesaadavad loodusvarad (sealhulgas kork), kõik õhusõidukid ja lennukiosad, geneerilised ravimid ning nende koostisosad ja keemilised lähteained;

	
	c)	Ameerika Ühendriigid kohaldavad kuni 15 % suurust tariifimäära (mis sisaldab enamsoodustusrežiimi tariifi) järgmiste liidust pärit kaupade suhtes: farmaatsiatooted, pooljuhid, puit, autod ja autoosad;

	
	d)	Ameerika Ühendriigid kohaldavad kuni 15 % suurust tariifimäära toodete suhtes, mille terase- ja alumiiniumisisaldus on alla 50 %.

	
	Lisaks hindab komisjon esimeses lõigus osutatud delegeeritud õigusakti vastuvõtmisel, kas Ameerika Ühendriigid on esitanud ametliku, selge ja täpse kinnituse selle kohta, et kõnealuse lõigu punktides a–d osutatud tingimused on täidetud ja et neid tingimusi täidetakse ka edaspidi.

	
	2.	Komisjon ei võta käesoleva artikli lõike 1 esimese lõigu kohast delegeeritud õigusakti vastu seni, kuni esineb kasvõi mõni artikli 3 lõikes 1 või 1a osutatud peatamise kohaldamise tingimus.

Ettepanek võtta vastu määrus
Artikkel 4 d (uus)
	

	Komisjoni ettepanek
	Muudatusettepanek

	
	Artikkel 4d

	
	Delegeeritud volituste rakendamine

	
	1.	Komisjonile antakse õigus võtta vastu delegeeritud õigusakte käesolevas artiklis sätestatud tingimustel.

	
	2.	Artikli 3 lõigetes 1, 1a ja 2, artiklites 4a, 4b ja 4c osutatud õigus võtta vastu delegeeritud õigusakte antakse komisjonile alates … [käesoleva määruse jõustumise kuupäev] kuni … [artikli 6 teises lõigus osutatud käesoleva määruse kohaldamise lõppemise kuupäev].

	
	3.	Euroopa Parlament või nõukogu võib artikli 3 lõigetes 1 ja 2, artiklites 4a, 4b ja 4c osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.

	
	4.	Enne delegeeritud õigusakti vastuvõtmist konsulteerib komisjon kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega iga liikmesriigi määratud ekspertidega.

	
	5.	Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.

	
	6.	Artikli 3 lõigete 1, 1a ja 2 ning artiklite 4a, 4b ja 4c alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle suhtes vastuväiteid või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväiteid. Euroopa Parlamendi või nõukogu algatusel pikendatakse seda tähtaega kahe kuu võrra.

Ettepanek võtta vastu määrus
Artikkel 4 e (uus)
	

	Komisjoni ettepanek
	Muudatusettepanek

	
	Artikkel 4e

	
	Kiirmenetlus

	
	1.	Käesoleva artikli kohaselt vastu võetud delegeeritud õigusakt jõustub viivitamata ja seda kohaldatakse seni, kuni selle kohta ei esitata vastuväidet kooskõlas lõikega 2. Delegeeritud õigusakti teatavakstegemisel Euroopa Parlamendile ja nõukogule põhjendatakse kiirmenetluse kasutamist.

	
	2.	Nii Euroopa Parlament kui ka nõukogu võivad delegeeritud õigusakti kohta esitada vastuväiteid artikli 4d lõikes 6 osutatud korras. Sellisel juhul tunnistab komisjon pärast seda, kui Euroopa Parlament või nõukogu teatab oma otsusest esitada vastuväide, õigusakti viivitamata kehtetuks.

Ettepanek võtta vastu määrus
Artikkel 5 a (uus)
	

	Komisjoni ettepanek
	Muudatusettepanek

	
	Artikkel 5a

	
	Hindamine ja aruandlus

	
	1.	Hiljemalt ... [kuus kuud alates käesoleva määruse kohaldamise alguskuupäevast] viib komisjon läbi käesoleva määruse majandusliku ja julgeolekualase mõjuhindamise. Mõjuhinnangus analüüsitakse järgmist:

	
	a)	käesoleva määruse kohaldamise mõju kogu liidu ja Ameerika Ühendriikide vahelisele impordile ja ekspordile; ning

	
	b)	kaubavoogude muutused ning jaotuslik mõju kõigis liikmesriikides ja sektorites.

	
	2.	Hiljemalt... [kuus kuud enne käesoleva määruse kohaldamise lõppkuupäeva] esitab komisjon täiendava põhjaliku mõjuhinnangu. Selles mõjuhinnangus analüüsitakse muu hulgas järgmist:

	
	a)	käesoleva määruse kohaldamise mõju kogu liidu ja Ameerika Ühendriikide vahelisele impordile ja ekspordile;

	
	b)	kaubavoogude muutused ning jaotuslik mõju kõigis liikmesriikides ja sektorites;

	
	c)	kindlakstehtud mittetariifne mõju siseturule ja tarbijatele;

	
	d)	mõju konkurentsivõimele, liidu tootjatele, sealhulgas liidu põllumajanduslike toiduainete tootjatele, ja VKEdele;

	
	e)	liidu ja Ameerika Ühendriikide vaheliste kaubandus- ja investeerimissuhete poliitiline areng alates käesoleva määruse jõustumisest;

	
	f)	liidu ja Ameerika Ühendriikide vahelistel läbirääkimistel tehtud edusammud ühisavalduses kirjeldatud kohustuste täitmiseks, sealhulgas nende kohustuste rakendamine;

	
	g)	kas määrus on tekitanud teatavates sektorites kahjusid ja tasakaalustamatust, sealhulgas hindade osas;

	
	h)	kuidas on muutunud liidu kaubandusmustrid kolmandate riikidega toimuva kaubanduse osas tulenevalt Ameerika Ühendriikide kaubanduspoliitikast ja Ameerika Ühendriikide kahepoolsetest lepingutest kolmandate riikidega;

	
	i)	käesoleva määruse mõju ja sellega seotud prognoosid liidu ja liikmesriikide eelarvetele, võttes arvesse kogutud tariifitulu vähenemist;

	
	j)	mõju liidu julgeolekuhuvidele ja välispoliitikale, sealhulgas WTO liikmesusele;

	
	k)	Ameerika Ühendriikide tariifide järgimisest tuleneva regulatiivse koormuse kulud, sealhulgas seoses paragrahvi 232 kohaste tollimaksudega.

	
	Komisjon teeb oma mõjuhinnangute aluseks olevad andmed ja metoodika üldsusele kättesaadavaks.

	
	Asjakohasel juhul lisatakse esimeses lõigus osutatud mõjuhinnangule seadusandlik ettepanek käesoleva määruse kohaldamise pikendamiseks. Sellisel juhul hinnatakse mõjuhinnangus sellise pikendamise kõiki põhjuseid, sealhulgas seoses liidu ja selle liikmesriikide julgeolekuhuvidega.

	
	3.	Komisjon teavitab Euroopa Parlamenti ja nõukogu kõigis etappides korrapäraselt ja aegsasti asjakohastest arengutest käesoleva määruse kohaldamisel. Saadud teabe põhjal võib Euroopa Parlament või nõukogu kutsuda komisjoni asjakohasel juhul arvamusi vahetama.

Ettepanek võtta vastu määrus
Artikkel 6 – pealkiri
	

	Komisjoni ettepanek
	Muudatusettepanek

	Jõustumine
	Jõustumine ja kohaldamine



Muudatusettepanek		45
Ettepanek võtta vastu määrus
Artikkel 6 – lõik 1 a (uus)
	

	Komisjoni ettepanek
	Muudatusettepanek

	
	Seda kohaldatakse alates ... [käesoleva määruse jõustumise kuupäev] kuni 31. märtsini 2028.



Muudatusettepanek		46
Ettepanek võtta vastu määrus
Artikkel 6 – lõik 1 b (uus)
	

	Komisjoni ettepanek
	Muudatusettepanek

	
	Artikleid 1, 2, 3, 4a ja 4b kohaldatakse siiski alles alates kuupäevast, mis määratakse kindlaks artikli 4c kohaselt vastu võetud delegeeritud õigusaktiga.

